ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՆՈՅԵՄԲԵՐԻ 9-Ի N 1959-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. **Իրավական ակտի ընդունման անհրաժեշտությունը**

Եվրասիական միջկառավարական Խորհրդի 2023 թվականի հոկտեմբերի 26-ին կայացած նիստի ընթացքում համաձայնություն է ձեռք բերվել ԵՏՀ Կոլեգիայի 2023 թվականի օգոստոսի 22-ի N121 որոշմամբ Հայաստանի Հանրապետությանը 2024 թվականի համար հատկացված սակագնային քվոտայի շրջանակներում՝ Հայաստանի Հանրապետություն ներմուծվող 9,0 հազ․ տոննա խոշոր եղջերավոր անասունների մսից՝ ԵԱՏՄ ԱՏԳ ԱԱ 0202 10 000 1, 0202 20 100 1, 0202 20 300 1, 0202 20 500 1, 0202 20 900 1, 0202 30 100 4, 0202 30 500 4 և 0202 30 900 4 ծածկագրերին դասակարգվող (այսուհետ՝ միս) 8,5 հազ․ տոննայից ոչ ավելի ծավալով մսամթերքի արտադրության համար նախատեսված միսն ազատել ներմուծման մաքսատուրքից։ Հարցը ներառվել է ս․թ․ նոյեմբերի 24-ին կայանալիք ԵՏՀ Խորհրդի նիստի օրակարգում։

 «Հայաստանի Հանրապետության կառավարության 2023 թվականի նոյեմբերի 9-ի N1959-Ն որոշման մեջ փոփոխություն և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ` Նախագիծ) մշակումը պայմանավորված է ԵՏՀ Խորհրդի կողմից ս․թ․ նոյեմբերի 24-ին ընդունվող որոշման կիրառումը պատշաճ ապահովելու անհրաժեշտությամբ։

**2․ Ընթացիկ իրավիճակը և խնդիրները**

Հայաստանի Հանրապետության կառավարության 2023 թվականի նոյեմբերի 9-ի N1959-Ն որոշմամբ հաստատվել է Հայաստանի Հանրապետությանը 2024 թվականի համար հատկացված սակագնային քվոտայի կիրառումը, արտաքին տնտեսական գործունեության մասնակիցների միջև քվոտայի շրջանակներում ներմուծվող գյուղատնտեսական ապրանքների սակագնային քվոտայի ծավալների բաշխման կարգը, ինչպես նաև գյուղատնտեսական ապրանքների ներմուծման մեկանգամյա և գլխավոր լիցենզիայի ձևերը։

ԵՏՀ Խորհրդի կողմից ընդունվող որոշման կիրառումը պատշաճ ապահովելու նպատակով՝ անհրաժեշտություն է առաջացել փոփոխություն և լրացումներ կատարել Հայաստանի Հանրապետության կառավարության 2023 թվականի նոյեմբերի 9-ի N1959-Ն որոշման մեջ։

 **3․ Տվյալ բնագավառում իրականացվող քաղաքականությունը**

Սակագնային կարգավորման ոլորտի քաղաքականություն

**4․ Կարգավորման նպատակը և բնույթը**

Եվրասիական տնտեսական հանձնաժողովի Խորհրդի որոշման պահանջների ապահովում, գործարար միջավայրի բարելավում:

**5․ Նախագծի մշակման գործընթացում ներգրավված ինստիտուտները**

Նախագիծը մշակվել է ՀՀ էկոնոմիկայի նախարարության կողմից:

6․ **Կապը ռազմավարական փաստաթղթերի հետ, Հայաստանի վերափոխման ռազմավարություն 2050, կառավարության 2021 – 2026թթ. ծրագիր, ոլորտային և/կամ այլ ռազմավարություններ**

Նախագիծը չի բխում ռազմավարական փաստաթղթերից, մասնավորապես՝ Հայաստանի վերափոխման մինչև 2050 թվականի ռազմավարությունից,  ՀՀ կառավարության 2021 թվականի օգոստոսի 18-ի №1363-Ա որոշմամբ հավանության արժանացած Կառավարության 2021-2026թթ. ծրագրից։

7․ **Լրացուցիչ ֆինանսական միջոցների անհրաժեշտության վերաբերյալ**

Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:

**8․ Պետական բյուջեի եկամուտներում և ծախսերում սպասվելիք փոփոխությունների վերաբերյալ**

 Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։